
*Spojená škola , Slančíkovej 2, Nitra*

*organizačná zložka*

***Stredná športová škola***

*Slančíkovej č.2, 950 50 Nitra*

*Tel.037 6536336, fax 037 7336224, mail:sog@spsnr.edu.sk, www:sportgymnr.sk*

**Zodpovednosťou k úspechu**

**INOVOVANÝ ŠKOLSKÝ VZDELÁVACÍ PROGRAM**



|  |  |
| --- | --- |
| Kód a názov ŠVP | 74 telesná kultúra a šport |
| Kód a názov študijného odboru | 7451 J športové gymnázium |
| Stupeň vzdelania | úplné stredné vzdelanie – ISCED 3A |
| Dĺžka štúdia | 4 roky |
| Forma štúdia | denná |
| Vyučovací jazyk | slovenský |
| Druh školy | štátna |
| Dátum schválenia | 31. 08. 2019 |
| Miesto vydania | Spojená škola, Slančíkovej 2, Nitra |

Nitra 31.8.2019 **Mgr. Jaroslav Maček**

riaditeľ školy

**Záznamy o platnosti a revidovaní školského vzdelávacieho programu**:

|  |  |  |
| --- | --- | --- |
| **Platnosť ŠkVP**  **Dátum** | **Revidovanie ŠkVP**  **Dátum** | **Zaznamenanie inovácie, zmeny, úpravy a pod.** |
| 01. 09. 2019 |  |  |
|  | 01.09.2020 | Zmena názvu zriaďovateľa |
|  | 01.09.2020 | Športové objekty vo vlastníctve školy - doplnenie |
|  | 01.09.2021 | Zmena riaditeľa –nový RŠ- Ing.Libor Kabát, PhD. |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Inovovaný školský vzdelávací program obsahuje:

[1. Všeobecné údaje 4](#_Toc66272442)

[2. Charakteristika školského vzdelávacieho programu 5](#_Toc66272443)

[2.1. História školy a jej poslanie 5](#_Toc66272444)

[2.2. Zameranie, profilácia školy, ciele výchovy a vzdelávania 5](#_Toc66272445)

[3. Dĺžka štúdia a formy výchovy a vzdelávania 6](#_Toc66272446)

[3.1. Prijímacie konanie 7](#_Toc66272447)

[3.2. Ukončovanie štúdia 7](#_Toc66272448)

[3.3. Organizácia vyučovania 7](#_Toc66272449)

[4. Profil absolventa 8](#_Toc66272450)

[5. Učebný plán 9](#_Toc66272451)

[5.1. Učebné osnovy školského vzdelávacieho programu 14](#_Toc66272452)

[6. Prierezové témy 15](#_Toc66272453)

[7. Personálne a materiálno–technické Zabezpečenie chodu školy 19](#_Toc66272454)

[7.1. Charakteristika pedagogického zboru 19](#_Toc66272455)

[7.2. Materiálno-technické a priestorové podmienky školy 20](#_Toc66272456)

[8. Podmienky na zaistenie bezpečnosti a ochrany zdravia pri výchove a vzdelávaní 25](#_Toc66272457)

[9. Vnútorný systém kontroly a hodnotenia žiakov 26](#_Toc66272458)

[9.1. Zásady klasifikácie a hodnotenia žiakov vo všeobecno- vzdelávacích predmetoch 27](#_Toc66272459)

[9.1.1 Slovenský jazyk a literatúra, dejepis, občianska výchova, literárny seminár, seminár z dejepisu 27](#_Toc66272460)

[Dejepis a Seminár z dejepisu 28](#_Toc66272461)

[9.1.2 Cudzie jazyky 29](#_Toc66272462)

[9.1.3 Matematika a fyzika 30](#_Toc66272463)

[9.1.4 Biológia, chémia, geografia 30](#_Toc66272464)

[9.1.6 Predmet športová príprava 33](#_Toc66272465)

[9.2. Zásady klasifikácie a hodnotenia žiakov v odborných predmetoch 34](#_Toc66272466)

[9.2.1 Základy športovej prípravy 34](#_Toc66272467)

[10. Vnútorný systém kontroly a hodnotenia zamestnancov školy 36](#_Toc66272468)

[10.1. Požiadavky na kontinuálne vzdelávanie pedagogických a ostatných zamestnancov 37](#_Toc66272469)

[11. Podmienky pre vzdelávanie žiakov so špeciálnymi výchovno-vzdelávacími potrebami 38](#_Toc66272470)

[12. Záver 39](#_Toc66272471)

# Všeobecné údaje

|  |  |
| --- | --- |
| **Názov a adresa školy** | Spojená škola, Slančíkovej 2, 950 50 Nitra  organizačná zložka Stredná športová škola |
| **Názov školského vzdelávacieho programu** | **Zodpovednosťou k úspechu** |
| **Kód a názov ŠVP** | 74 telesná kultúra a šport |
| **Kód a názov študijného odboru** | 7451 J športové gymnázium |
| **Stupeň vzdelania** | úplné stredné všeobecné vzdelanie – ISCED 3A |
| **Dĺžka štúdia** | 4 roky |
| **Forma štúdia** | denná |
| **Vyučovací jazyk** | slovenský |
| **Druh školy** | štátna |
| **Dátum schválenia ŠkVP** | 31. august 2019 |
| **Miesto vydania** | Spojená škola, Slančíkovej 2, Nitra |
| **Platnosť ŠkVP** | 1. september 2019, začínajúc prvým ročníkom |

**Kontakty pre komunikáciu so školou**:

|  |  |  |  |
| --- | --- | --- | --- |
| **Titul, meno, priezvisko** | **Pracovná pozícia** | **Telefón** | **e-mail** |
| **Ing.Libor Kabát, PhD.** | Riaditeľ | 037/6533885 | skola@spsnr.edu.sk |
| **Mgr.Zlata Maniačková** | Zástupca riaditeľa pre teoretické vyučovanie  a šport | 037/6536336 | sog@spsnr.edu.sk |
| **Mgr.Miriam Tomascheková** | Zástupca riaditeľa pre teoretické vyučovanie | 037/6536336 | tomaschekova@spsnr.edu.sk |
| **PaedDr.Katarína Adlerová** | Vedúci tréner |  | k.adlerova@gmail.com |
| **Mgr.Oľga Hudecová** | Zástupca riaditeľa  pre školský internát a mimoškolskú činnosť |  | olusa.hudecova@gmail.com |
| **Mgr.Zlata Maniačková** | Výchovný poradca | 037/6536336 | sog@spsnr.edu.sk |

**Webová stránka:** [**http://www.sportgymnr.sk**](http://www.sportgymnr.sk)

**Zriaďovateľ**:

Nitriansky samosprávny kraj

Odbor školstva

Rázusova 2A

949 01 Nitra

Tel.: 037/69 229 38

Nitra 31. 8. 2019 Mgr. Jaroslav Maček riaditeľ školy

# Charakteristika školského vzdelávacieho programu

## História školy a jej poslanie

Škola vznikla 1.septembra 1998 ako organizačná zložka Spojenej školy, Slančíkovej 2 v Nitre pod názvom Športové osemročné gymnázium. Zriadenie školy vychádzalo z požiadaviek rodičovskej a športovej verejnosti a zo všeobecného záujmu, pretože v Nitrianskom kraji do uvedeného obdobia stredná škola, ktorá by dokázala pripraviť podmienky na zvládnutie nárokov na gymnaziálne vzdelanie a zároveň vytvoriť podmienky pre fyzicky aj psychicky náročnú športovú prípravu dosiaľ absentovala.

V priebehu štvrtého roka existencie - v roku 2001 predložilo vedenie školy na základe záujmu rodičovskej a športovej verejnosti návrh na rozšírenie štúdia na tunajšej škole o štvorročnú formu štúdia. Jeho následnou realizáciou sme umožnili najtalentovanejším športovcom z tried 9-tych ročníkov kontinuálne pokračovať v športovej príprave i počas stredoškolského štúdia. Po vzniku Nitrianskeho samosprávneho kraja - nového zriaďovateľa, bola škola v roku 2002 premenovaná na Športové gymnázium, Slančíkovej 2, Nitra.

Ďalšou transformáciou prešla škola 1.1.2019, keď jej názov bol zmenený na Strednú športovú školu.

Poskytujeme kvalitné personálne, organizačné a materiálno - technické podmienky nevyhnutné pre rast športovej výkonnosti vybraných talentov.

## Zameranie, profilácia školy, ciele výchovy a vzdelávania

Vzdelávať znamená prevziať zodpovednosť a primerane rozvíjať schopnosti žiakov, podporiť v nich záujem chcieť sa učiť. Školský vzdelávací program plne rešpektuje zámery štátneho vzdelávacieho programu a posúva dôraz z obsahu smerom k výkonu. Škola je orientovaná na žiaka, podporuje jeho tvorivosť, aktivitu, rozvíjanie kľúčových kompetencií s cieľom posilniť sebadôveru žiakov v riešení problémov, ktoré sú spojené s učením. Dobré meno školy je založené na spokojnosti žiakov, motivácii a vzdelaní učiteľov, ale i na úspešnosti našich absolventov.

Pridržiavame sa myšlienky kalokagatie t.j. udržiavať v jednote telo i ducha. Snahou je vštepovať žiakom nevyhnutnosť vysokej úrovne jazykových kompetencií, viesť ich k tímovej práci, k spolupráci, k zodpovednosti za seba a iných. Ponúkame pestrosť vyučovacieho procesu a mimovyučovacích športových a kultúrnych činností, čím podporujeme talenty, osobnosť a záujmy každého žiaka.

V súlade s nárokmi dnešnej spoločnosti, ktoré vyžadujú, aby škola čo najlepšie pripravila mládež na vstup do sveta práce, sa v našom školskom vzdelávacom programe snažíme o prepojenie so sektorom podnikania. Aj z tohto dôvodu vyučujeme predmety podnikanie a ekonomika, čím podporujeme rozvoj riadiacich a podnikateľských zručností mladých ľudí a rozvíjame ich finančnú gramotnosť.

Sme otvorení novému digitálnemu svetu, učitelia do procesu vnášajú nové formy a metódy práce. Osvojili sme si možnosti digitálnych technológií ako moderných didaktických nástrojov. Budeme sa snažiť orientovať pedagogické stratégie na riešenie problémových úloh a tvorbu projektov. K tomu, aby sa žiaci naučili riešiť problémy, je potrebné, aby sa naučili pýtať, hľadať problémy a snažili sa nájsť odpovede. Naším princípom je, aby každý žiak v škole zažil úspech. Snažíme sa podieľať na vymedzovaní hodnôt slušného a morálneho človeka. Vedieme žiakov k aktívnemu občianstvu.

Školský vzdelávací program je základným dokumentom školy, podľa ktorého sa uskutočňuje výchova a vzdelávanie. Školský vzdelávací program umožňuje posilniť autonómiu školy a vytvára priestor na uskutočnenie výchovy a vzdelávania podľa špecifického zamerania našej školy, potrieb regiónu, zamestnávateľov, rodičov a ďalších zainteresovaných.

Výchova a vzdelávanie podľa školského vzdelávacieho programu sa uskutočňuje počnúc prvým ročníkom od školského roka 2019/2020.

**V odbore športové gymnázium:**

* rozvíjame mimoriadny talent v oblasti športu s cieľom je vychovávať reprezentantov

Slovenskej republiky vo zvolených druhoch športu,

* rozvíjame schopnosť žiakov vedieť a chcieť sa učiť,
* štúdium je ukončené maturitnou skúškou s možnosťou pokračovania v štúdiu na vysokých školách, resp. na rôznych formách pomaturitného štúdia,
* vhodným denným režimom a vytvorením vynikajúcich podmienok umožňujeme žiakom skĺbiť náročnú športovú prípravu a štúdium s cieľom priviesť ich

k reprezentácii SR,

* kladieme vysoké nároky na žiakov v oblasti športu, výchovy a vzdelávania a súčasne im vytvárame k tomu zodpovedajúce podmienky,
* športovú prípravu zabezpečujeme kvalifikovaným tímom trénerov,
* vzdelávanie zabezpečujeme  kvalifikovaným tímom učiteľov,
* žiakom poskytujeme komplexnú starostlivosť začínajúc ubytovaním v školskom internáte, celodenným stravovaním, pravidelnou regeneráciou v školskom regeneračnom centre a školského psychológa.
* vyučujúci pravidelne sledujú športové pokroky svojich žiakov a vedia ich morálne oceniť. Pri tomto type školy je nesmierne dôležitá spolupráca učiteľ – tréner - vychovávateľ - rodič, čo naši pedagógovia uplatňujú.
* športové odvetvia sú riadené vedúcim trénerom a  trénermi pre jednotlivé športy: atletika, moderná gymnastika, plávanie, stolný tenis, karate, športový aerobik, krasokorčuľovanie, volejbal, hádzaná, futbal, ľadový hokej a iné.
* žiaci so športovým nadaním pravidelne absolvujú lekárske prehliadky u telovýchovného lekára,
* vedieme žiakov k aktívnemu občianstvu, podieľame sa na vymedzení hodnôt slušného a morálneho človeka.

# Dĺžka štúdia a formy výchovy a vzdelávania

|  |  |
| --- | --- |
| Dĺžka štúdia: | štvorročné štúdium |
| Forma štúdia: | denná |
| Nevyhnutné vstupné podmienky na štúdium: | ustanovuje vykonávací predpis o prijímacom konaní na stredné školy |
| Spôsob ukončenia štúdia: | maturitná skúška |
| Doklad o dosiahnutom vzdelaní: | vysvedčenie o maturitnej skúške. |
| Poskytnutý stupeň vzdelania: | vyššie sekundárne vzdelanie – ISCED 3A - úplné stredné všeobecné vzdelanie |
| Možnosti pracovného uplatnenia absolventa: | trh práce – hlavne ako tréner v danom športe, profesionálny športovec |
| Nadväzná odborná príprava  (ďalšie vzdelávanie): | terciárna úroveň ISCED 5 (vysoká škola) alebo rôzne formy nadstavbového alebo pomaturitného štúdia na úrovni ISCED 4 – postsekundárneho neterciárneho vzdelávania |

Poznámka:

V rámci študijného zamerania absolventi školy, korí maturujú z predmetu Základy športovej prípravy,  absolvujú predpísaný počet hodín športovej prípravy a výstupovú prax, získavajú odbornú spôsobilosť trénera II. kvalifikačného stupňa v zvolenom druhu športu.

## Prijímacie konanie

Prijímacie konanie sa koná v súlade so Školským zákonom. Predpokladom pre prijatie je splnenie kritérií talentovej skúšky. Kritériá pre prijímanie sa zverejňujú v stanovených termínoch. Prijímacie konanie sa koná v termíne stanovenom príslušnými predpismi (spravidla posledný marcový týždeň). Skladá sa z testov všeobecnej pohybovej výkonnosti, špeciálnych testov zo zvoleného druhu športu, z posúdenia zdravotnej spôsobilosti telovýchovným lekárom a z posúdenia študijných predpokladov (prospech na ZŠ, výsledky celoštátneho testovania).

## Ukončovanie štúdia

Úplné stredné všeobecné vzdelanie získa žiak úspešným absolvovaním posledného ročníka štvorročného vzdelávacieho programu vzdelávania v strednej športovej škole, ktorý sa ukončuje maturitnou skúškou podľa platnej legislatívy. Dokladom o získanom stupni  vzdelania je vysvedčenie o maturitnej skúške. V prípade mimoriadnych výsledkov žiakov udeľuje riaditeľ aj vecné ocenenia.

Maturitné skúšky sa konajú v súlade so Školským zákonom. Externú a internú časť MS organizujeme v termínoch určených MŠVVaŠ SR. Ústnu formu internej časti organizujeme v prvom májovom termíne. Žiakom sa pred konaním ústnej formy maturitnej skúšky poskytuje 5 dní študijného voľna na prípravu.

## Organizácia vyučovania

Vyučovanie sa organizuje podľa rozvrhu hodín v pondelok až piatok v čase od 7,10 hod. do 19,00 hod., pričom organizácia výučby prihliada na špecifiká, ktoré si vyžaduje študijné zameranie.

Základnou organizačnou jednotkou a formou je vyučovacia hodina, ktorá trvá 45 minút. Vyučovacie hodiny sa môžu v niektorých predmetoch v rámci týždňa alebo dvoch týždňov spájať do dvojhodinových celkov, ktoré trvajú 90 minút.

Pre realizáciu vyučovacieho procesu sa využívajú rôzne formy teoretického vzdelávania a tiež praktické laboratórne cvičenia.

Týždňová hodinová dotácia predmetu sa môže za dlhšie časové obdobie kumulovať do vyučovacích modulov. Tieto môžu mať formu kurzu, cvičenia, exkurzie, terénneho cvičenia alebo viacdňového kurzu. Pre žiakov sa organizujú tréningové sústredenia na Slovensku i v zahraničí. a zahraničné študijné pobyty.

Na niektorých predmetoch sa trieda delí podľa vzdelávacieho programu na skupiny.

Organizácia tréningov a vyučovania je nasledovná:

|  |  |
| --- | --- |
| 7,45 – 9,15 hod. | prvá fáza tréningu |
| 9,45 – 13,20 hod | 1.časťvyučovania |
| 13,20 – 13,50 hod | prestávka na obed |
| 13,50 - 14,35 hod | 2.časť vyučovania |
| 15,00 – 19,00 hod | druhá fáza tréningu |

# Profil absolventa

Škola sa profiluje ako vzdelávacia inštitúcia, ktorá pripravuje absolventov na štúdium na všetkých typoch vysokých škôl a poskytuje absolventom prípravu na uplatnenie v praxi.

Profil absolventa úplného stredného všeobecného vzdelávania sa odvíja od kompetencií vychádzajúcich zo vzdelávacích štandardov vyučovacích predmetov a špecifických cieľov prierezových tém, ktoré žiak získava v procese vzdelávania a sebavzdelávania na tomto stupni vzdelávania vychádzajúc zo štátneho vzdelávacieho programu.

**Absolvent školy v oblasti všeobecného vzdelávania:**

* má osvojené funkčné znalosti a kompetencie z oblasti prírodných a spoločenských vied, ktoré sú vymedzené vzdelávacími štandardami;
* efektívne komunikuje vo vyučovacom jazyku a v dvoch cudzích jazykoch;
* má osvojené matematické princípy a postupy tak, že ich dokáže využiť v praktickom živote a pri ďalšom štúdiu;
* ovláda a využíva pri svojom vzdelávaní a tvorbe súčasné informačno-komunikačné technológie;
* vie vyhodnotiť a zaujať kritický postoj k informáciám, vrátane masmediálnych informácií;
* uvedomuje si svoje schopnosti, silné a slabé stránky a v súlade s nimi sa rozhoduje pre ďalšie celoživotné vzdelávanie a svoju budúcu profesiu;
* akceptuje a uplatňuje ľudské práva vo vzťahu k sebe a iným, rešpektuje inakosť v spoločnosti;
* je si vedomý svojich občianskych práv a povinností, uvedomuje si význam a potrebu občianskej angažovanosti v národnom a globálnom kontexte;
* uznáva a je pripravený v praxi aplikovať demokratické princípy spoločnosti;
* zaujíma sa o svet a ľudí okolo seba, je pripravený aktívne chrániť ľudské a kultúrne hodnoty a životné prostredie na Zemi

**Absolvent školy v oblasti zamerania na šport:**

* dosahuje vysokú športovú výkonnosť,
* pozná a dodržiava princípy kalokagatie,
* je pripravený na cestu profesionálneho športu,
* je pripravený na dráhu športového trénera,
* má osvojené základné poznatky z tvorby a plánovania individuálnej športovej prípravy,
* má poznatky z oblasti výživy a pitného režimu športovca,
* má poznatky z oblasti regenerácie športovca.

# Učebný plán

|  |  |  |  |  |  |  |
| --- | --- | --- | --- | --- | --- | --- |
| **8/ 2019 SŠŠ, Slančíkovej 2, Nitra**  **ISCED 3 Učebný plán 7451 J športové gymnázium štvorročná forma štúdia** | | | | | | |
| Vzdelávacia oblasť | Predmet/ročník | 1. | 2. | 3. | 4. | Spolu |
| Jazyk a komunikácia | slovenský jazyk a literatúra | 3 | 3 | 3 | 3 | 12 |
| literárny seminár |  |  |  | +2 | +2 |
| prvý cudzí jazyk | 4 | 4 | 3 | 3+1 | 14+1 |
| druhý cudzí jazyk | 3 | 2 | 3 | 2 | 10 |
|  | konverzácia v CUJ |  |  | +2 | +2 | +4 |
|  | | | | | | 36+7 |
| Človek a príroda | fyzika | 2 | 1 | 2 |  | 5 |
| chémia | 2 | 2+1 | 1 |  | 5+1 |
| biológia | 2 | 3+1 | 1 |  | 6+1 |
|  | | | | | | 16+2 |
| Človek a spoločnosť | dejepis | 1 | 2 | 2 |  | 5 |
| geografia | 2 | 2 |  |  | 4 |
| občianska náuka |  |  | 2 | 1 | 3 |
|  | | | | | | 12 |
| Človek a hodnoty | etická výchova/ náboženská výchova | 1 | 1 |  |  | 2 |
|  |  |  |  |  |  |
|  | | | | | | 2 |
| Matematika a práca s informáciami | matematika | 4 | 3 | 4 |  | 11 |
| informatika | 1+1 | 1 | 1 |  | 3+1 |
|  |  |  |  |  |  | 14+1 |
| Umenie a kultúra | umenie a kultúra |  |  |  | 2 | 2 |
|  | | | | | | 2 |
| Zdravie a pohyb | základy športovej prípravy | 2 | 2 | 2 | 2 | 8 |
|  | športová príprava | 10-24 | 10-24 | 10-24 | 10-24 | 40-96 |
|  |  |  |  |  |  | 8 |
| Disponibilné hodiny – voliteľné predmety | semináre |  |  | +2 | +8 | +10 |
| Povinné hodiny + disponibilné hodiny  bez SPP |  | 27+1  28 | 26+2  28 | 24+4  28 | 13+13  26 | 90+20 110 |
|  |  |  |  |  |  |  |

**Poznámky k učebnému plánu pre študijný odbor športové gymnázium (J) – SŠŠ Nitra**

1. Maximálny počet vyučovacích hodín v týždni bez športovej prípravy nesmie byť vyšší ako 36, čo predstavuje maximálnu hodinovú dotáciu s nepovinnými predmetmi za celé štúdium 130 hodín. Finančné krytie nepovinných predmetov ministerstvo škole nezaručuje.
2. Rozdelenie hodín do ročníkov je v právomoci školy. Pri prestupe žiaka prijímajúca škola zistí, podľa akého školského vzdelávacieho programu sa žiak vzdelával na predchádzajúcej škole a zabezpečí zosúladenie jeho vedomostí, zručností a postojov so svojím vlastným vzdelávacím programom spravidla v priebehu jedného roka.
3. Vyučovacia hodina má v tomto rozdelení učebného plánu 45 minút. Škola si môže zvoliť vlastnú organizáciu vyučovania, napr. vyučovacie bloky.
4. Cudzie jazyky – vyučujú sa dva z uvedených jazykov: anglický jazyk, francúzsky jazyk, nemecký jazyk, ruský jazyk, španielsky jazyk a taliansky jazyk. Prvým cudzím jazykom je zvyčajne anglický jazyk. Žiak nemôže byť oslobodený od vyučovania prvého cudzieho jazyka.
5. Trieda sa delí na každej hodine v predmetoch prvý cudzí jazyk, druhý cudzí jazyk, informatika, etická výchova, náboženská výchova, náboženstvo a na hodinách, ktoré majú charakter laboratórnych cvičení, praktických cvičení a projektov. Skupiny možno vytvárať aj spájaním žiakov rôznych tried toho istého ročníka s najvyšším počtom žiakov 23 (etická výchova a náboženská výchova podľa bodu 7). V predmete informatika môže byť v skupine najviac 15 žiakov. Trieda sa na jednej hodine v týždni v jednom ročníku za celé štúdium delí na skupiny v predmetoch fyzika, chémia, biológia, matematika. Delenie na skupiny je pri minimálnom počte 24 žiakov v triede.
6. Trieda sa delí na skupiny v každom ročníku podľa požiadaviek športovej prípravy.
7. Na vyučovanie povinne voliteľného predmetu etická výchova alebo náboženská výchova možno spájať žiakov rôznych tried toho istého ročníka a vytvárať skupiny s najvyšším počtom žiakov 20. Ak počet žiakov v skupine na vyučovanie etickej výchovy alebo náboženskej výchovy klesne pod 12, možno do skupín spájať aj žiakov z rôznych ročníkov.
8. Súčasťou predmetu športová príprava je aj vzdelávací štandard predmetu telesná a športová výchova, ktorý je súčasťou ŠVP. Predmet športová príprava sa klasifikuje. Súčasťou predmetu športová príprava sú športové sústredenia.
9. Na vyučovanie ostatných povinne voliteľných predmetov (okrem etickej výchovy a náboženskej výchovy) možno spájať žiakov rôznych tried toho istého ročníka a vytvárať skupiny s najvyšším počtom žiakov 23.
10. Disponibilné hodiny používa škola pri dotvorení školského vzdelávacieho programu na:

a) vyučovacie predmety, ktoré rozširujú a prehlbujú obsah predmetov zaradených do ŠVP;

b) vyučovacie predmety, ktoré si škola sama zvolí a pripraví siich obsah, vrátane

predmetov vytvárajúcich profiláciu školy, z ktorých si žiak vyberá;

c) na doplnenie obsahu vyučovacieho predmetu/predmetov pre žiakov so špeciálnymi

výchovno-vzdelávacími potrebami, ktorí postupujú podľa individuálnych

výchovnovzdelávacích programov;

**Voliteľné predmety** - semináre si volia žiaci podľa vlastného záujmu a podľa možností

školy. Vyučujú sa v skupinách od 8 žiakov a na ich vyučovanie sa možno utvárať

skupiny z rôznych tried. Voliteľné predmety sa klasifikujú a vyučujú sa nasledovne:

V 3. ročníku sa vyučuje povinne jeden voliteľný predmet s dvojhodinovou dotáciou z nasledovných :

1. Prírodovedný seminár - podľa záujmu matematika, fyzika, biológia alebo chémia
2. Podnikanie - predmet je zameraný na vyučovanie základov podnikania a ekonomiky

(v rámci prepojenia všeobecného vzdelávania s odborným)

V 4.ročníku sa volia štyri predmety z nasledovných možností :

1. Dvojhodinové semináre (povinné sú oba): literárny seminár, konverzácia v ANJ
2. Štvorhodinové semináre (volia sa dva) z nasledovných :

dejepis, spoločenskovedný seminár, geografia, matematika, informatika, fyzika, chémia, biológia, ekonomika

11. Kurzové formy výučby sa realizujú v zmysle platnej legislatívy.

Súčasťou vyučovania je kurz pohybových aktivít zameraný na zimné športy – lyžiarsky alebo snowboardový kurz v 1.ročníku, kurz pohybových aktivít zameraný na letné športy – plávanie, ktoré sa realizuje v rámci športovej prípravy počas celého štúdia, a tiež cvičenia Ochrana  života a zdravia v rozsahu 6 hodín v každom polroku v 1. -2. ročníku a 3-dňový Kurz na ochranu života a zdravia v rozsahu 7 hodín denne v 3.ročníku. Ich náplň je určená osobitným predpisom.

12. Žiaci môžu v každom ročníku absolvovať exkurzie (1 až 2 dni v školskom roku) na prehĺbenie a upevnenie poznatkov získaných v teoretickom vyučovaní.

13. Športová príprava sa realizuje na základe pokynov uvedených v poznámkach pre športovú prípravu.

**Poznámky k športovej príprave**:

1. Škola môže po vyjadrení rady školy v školskom vzdelávacom programe stanoviť vyšší celkový počet hodín športovej prípravy. Ak sa škola rozhodne zvýšiť počet hodín nad 96, tieto sú financované z iných zdrojov.
2. Riaditeľ školy upraví organizáciu vyučovania s prihliadnutím na potreby športovej prípravy. Postupuje pritom v súlade so ŠVP a s učebnými osnovami športovej prípravy.

Športová príprava sa uskutočňuje v rozsahu 10 – 24 hodín týždenne vrátane regenerácie podľa učebných osnov daného športu. Väčší alebo menší počet hodín môže byť len v športoch, ktoré to majú uvedené v schválených učebných osnovách športovej prípravy podľa Prílohy 1:Počet hodín športovej prípravy týždenne pre jednotlivé športy a odporúčaný počet žiakov na jedného trénera pre jednotlivé športy.

1. Na športovej príprave sú žiaci rozdelení do tréningových skupín podľa športov. V rámci športov sa ďalej rozdeľujú podľa disciplín, veku, výkonnostnej úrovne alebo pohlavia tak, aby priemerný počet členov v skupine bol podľa Prílohy 1 „Počet hodín športovej prípravy týždenne a maximálny počet žiakov na jedného trénera pre jednotlivé športy“. Počet žiakov v skupine môže byť menší alebo väčší z organizačných dôvodov, ak sa skupina nedá rozdeliť na menšie alebo väčšie skupiny. V tomto prípade sa prepočítaný stav trénerov primerane zvyšuje alebo znižuje. Ak sú v skupine reprezentanti SR alebo účastníci nadnárodných majstrovstiev (Európy, sveta, Európsky olympijský festival mládeže, Olympijské hry mládeže a pod.), počet žiakov v skupine sa za každého takého žiaka môže znížiť o jedného bez zníženia prepočítaného stavu trénerov.

***Prehľad využitia týždňov:***

|  |  |  |  |  |
| --- | --- | --- | --- | --- |
| **Činnosť** | **1.ročník** | **2.ročník** | **3.ročník** | **4.ročník** |
| vyučovanie podľa rozpisu | 33 | 33 | 33 | 30 |
| maturitná skúška | x | x | x | 2 |
| časová rezerva -účelové kurzy, športové sústredenia, opakovanie učiva, exkurzie, výchovnovzdelávacie akcie a iné | 7 | 7 | 7 | 5 |


Školský rok trvá v 1., 2. a 3. ročníku 40 týždňov a v 4. ročníku 37 týždňov.

Vyučovanie sa realizuje v 1., 2. a 3. ročníku v rozsahu 33 týždňov. Sedem týždňov školského roka tvorí rezervu na opakovanie učiva, kurzy, športové sústredenia, exkurzie, maturitné skúšky a pod. Vo 4. ročníku sa vyučovanie realizuje v rozsahu 30 týždňov.

***Schválilo Ministerstvo školstva, vedy, výskum a športu Slovenskej republiky dňa 30.novembra 2018 pod číslom 2018/1465:37-10E0 s účinnosťou od 1.septembra 2019 začínajúc prvým ročníkom ako súčasť Štátneho vzdelávacieho programu pre strednú športovú školu, skupina odborov vzdelávania 74 telesná kultúra a šport.***

**Príloha 1 Počet hodín športovej prípravy týždenne pre jednotlivé športy a**

**odporúčaný počet žiakov na jedného trénera pre jednotlivé športy**

****

## Učebné osnovy školského vzdelávacieho programu

Učebné osnovy konkretizujú výchovno-vyučovacie ciele, obsah a rozsah vyučovania v študijných predmetoch podľa schváleného učebného plánu nasledovne:

**Učebné osnovy pre štvorročné štúdium so zameraním na šport**

1.ročník

Učebné osnovy sú totožné so vzdelávacím štandardom ŠVP pre príslušné predmety.

Hodinová dotácia je navýšená o 1 hodinu len v predmete informatika z dôvodu potreby rozvíjať informačnú gramotnosť ako podmienku pre ďalšie vzdelávanie a prax.

Kvalita výkonu sa mení tým, že sa vytvorí väčší priestor na utvrdenie učiva a precvičovanie postupov a mechanizmov pri riešení úloh z rôznych oblastí.

2.ročník

Učebné osnovy sú totožné so vzdelávacím štandardom ŠVP pre príslušné predmety. Hodinová dotácia je navýšená v predmetoch BIO, CHE o 1 hodinu z dôvodu aplikácie teoretických poznatkov na empirické metódy práce. Kvalita výkonu sa mení tým, že žiaci plánujú, uskutočňujú, zaznamenávajú a vyhodnocujú pozorovania a pokusy, ktorými potvrdzujú teoretické poznatky.

Laboratórne cvičenia v odbornej učebni majú prierezový charakter. Praktické aktivity žiaci uskutočňujú priebežne tak, aby získali požadované vedomosti, zručnosti a návyky.

3.ročník

Učebné osnovy sú totožné so vzdelávacím štandardom ŠVP pre príslušné predmety.

Hodinová dotácia je navýšená o 2 hodiny v predmete konverzácia v anglickom jazyku z dôvodu potreby dosiahnutia stanovenej komunikačnej úrovne B2. Kvalita výkonu sa mení tým, že sa vytvorí väčší priestor dopĺňať vedomosti a rozvíjať zručnosti, prepájať ich s osvojeným učivom, systematizovať poznatky.

V treťom ročníku vyučujeme (nový) povinne voliteľný predmet podnikanie, ktorým škola posilňuje uplatniteľnosť našich študentov v praxi, pre tento predmet sú vypracované učebné osnovy ( pozri prílohy).

Prírodovedný seminár svoje zameranie aktualizuje podľa záujmu študentov, ktorí si vyberajú z možností: matematika, fyzika, biológia alebo chémia. Pre tento seminár sú vypracované učebné osnovy.

4.ročník

Učebné osnovy sú totožné so vzdelávacím štandardom ŠVP pre príslušné predmety.

Hodinová dotácia je navýšená o 1 hodinu v predmete prvý cudzí jazyk s cieľom dosiahnuť stanovenú komunikačnú úroveň B2. Kvalita výkonu sa mení tým, že sa vytvorí väčší priestor dopĺňať vedomosti a rozvíjať zručnosti, prepájať ich s osvojeným učivom, systematizovať poznatky.

Nadobudnutie vedomostí a zručností vymedzených v Cieľových požiadavkách na maturantov zabezpečujeme špeciálne zameranou prípravou v rámci voliteľných predmetov - seminárov z FYZ, MAT, DEJ, BIO, CHEM, GEO, INF, EKO, SVS, LIS a KAJ, ktoré škola ponúka v školských vzdelávacích programoch v poslednom ročníku a boli k nim vypracované učebné osnovy ( pozri prílohy).

# Prierezové témy

Súčasťou obsahu vzdelávania sú prierezové témy, ktoré sa spravidla prelínajú cez vzdelávacie oblasti. Prierezové témy sami o sebe majú multidisciplinárny charakter a realizujeme ich viacerými formami - ako integrovanú súčasť vzdelávacieho obsahu oblastí vzdelávania a vhodných vyučovacích predmetov, formou projektov, besied, exkurzií alebo formou kurzu. Nevyhnutnou podmienkou účinnosti a neformálnej realizácie témy je používanie aktivizujúcich, interaktívnych učebných metód. Výber spôsobu a času realizácie prierezovej témy je závislé od obsahu vzdelávania vyučovacích predmetov a je konkretizované v časovo- tematických plánoch.

**Multikultúrna výchova**

Cieľom je :

* výchovné a vzdelávacie pôsobenie zamerané na rozvoj poznania rozličných tradičných aj nových kultúr a subkultúr,
* akceptácia kultúrnej rozmanitosti ako spoločenskej reality a rozvoj tolerancie,

rešpektu a prosociálneho správania a konania vo vzťahu ku kultúrnej odlišnosti,

* rozpoznať predsudky a stereotypy, ktoré sa prejavujú v rôznych podobách neznášanlivosti, rasizmu, či xenofóbie.
* spoznať svoju kultúru aj iné kultúry, históriu, zvyky a tradície ich predstaviteľov,
* rešpektovať tieto kultúry ako rovnocenné, konštruktívne komunikovať a spolupracovať s ich príslušníkmi.

**Mediálna výchova**

Cieľom je:

* umožniť žiakom, aby si osvojili stratégie kompetentného zaobchádzania s rôznymi druhmi  médií a ich produktmi a súčasne rozvinúť u žiakov spôsobilosť - **mediálnu kompetenciu** t.j. zmysluplne, kriticky a selektívne využívať médiá a ich produkty, čo znamená viesť žiakov k tomu, aby lepšie poznali a chápali pravidlá fungovania „mediálneho sveta“, zmysluplne sa v ňom orientovali a selektovane využívali médiá a ich produkty podľa toho, ako kvalitne plnia svoje funkcie, najmä výchovno-vzdelávaciu,
* vychovať žiakov ako občanov schopných vytvoriť si vlastný názor na základe prijímaných informácií,
* formovať schopnosť detí a mládeže kriticky posudzovať mediálne šírené posolstvá, objavovať v nich to hodnotné, pozitívne formujúce ich osobnostný a profesijný rast, ale tiež ich schopnosť uvedomovať si negatívne mediálne vplyvy na svoju osobnosť a snažiť sa ich zodpovedným prístupom eliminovať.

**Osobný a sociálny rozvoj**

Cieľom je:

* rozvíjať u žiakov sebareflexiu, sebapoznávanie, sebaúctu, sebadôveru a s tým spojené prevzatie zodpovednosti za svoje konanie, osobný život a sebavzdelávanie,
* naučiť žiakov uplatňovať svoje práva, ale aj rešpektovať názory, potreby a práva ostatných, podporovať svojím obsahom prevenciu sociálno-patologických javov (šikanovanie, agresivita, užívanie návykových látok),
* pomáhať žiakom získavať a udržať si osobnostnú integritu,
* pestovať kvalitné medziľudské vzťahy,
* rozvíjať sociálne zručnosti potrebné pre život a spoluprácu.

Téma sa prelína všetkými vzdelávacími oblasťami, pričom sa pri jej uskutočňovaní berú do úvahy aktuálne potreby žiakov. Spolupracujeme s neziskovými organizáciami ACET SR, SloMSA, Nitrianske centrum dobrovoľníctva, policajný zbor, mestská polícia a inými , ktoré prizývame k spolupráci.

**Environmentálna výchova**

Cieľom je prispieť k rozvoju osobnosti žiaka tak, že   nadobudne schopnosť:

* chápať, analyzovať a hodnotiť vzťahy medzi človekom a jeho životným prostredím ,
* pochopiť súvislosti medzi lokálnymi a globálnymi problémami a vlastnú zodpovednosť vo vzťahu k prostrediu,
* rozvíjať spoluprácu pri ochrane a tvorbe životného prostredia na miestnej, regionálnej a medzinárodnej úrovni,
* pochopiť sociálne a kultúrne vplyvy, ktoré determinujú ľudské hodnoty a správanie, vedomie individuálnej zodpovednosti za vzťah človeka k  prostrediu ako spotrebiteľa a výrobcu,
* vedieť hodnotiť objektívnosť a závažnosť informácií o stave životného prostredia a komunikovať o nich, racionálne ich obhajovať a zdôvodňovať svoje názory a stanoviská,
* využívať informačné a komunikačné technológie a prostriedky pri získavaní a spracúvaní informácií, ako aj prezentácii vlastnej práce.

V oblasti postojov a hodnôt nadobudne schopnosť:

* vnímať život ako najvyššiu hodnotu,
* pochopiť význam udržateľného rozvoja ako pozitívnej perspektívy ďalšieho vývoja ľudskej spoločnosti,
* posilňovať pocit  zodpovednosti vo vzťahu k živým organizmom a ich prostrediu,
* podporovať aktívny prístup k tvorbe a ochrane životného prostredia prostredníctvom praktickej výučby,
* schopnosť  vnímať a citlivo pristupovať k prírode a prírodnému a kultúrnemu dedičstvu,
* rozvíjať schopnosť kooperovať v skupine, deliť si úlohy, niesť zodpovednosť.

**Ochrana života a zdravia**

Realizuje sa prostredníctvom predmetov štátneho vzdelávacieho programu a obsahom samostatných organizačných foriem vyučovania – účelových cvičení a kurzu. Ochrana života a zdravia integruje spôsobilosti žiakov zamerané na ochranu života a zdravia v mimoriadnych situáciách, tiež pri pobyte a pohybe v prírode, ktoré môžu vzniknúť vplyvom nepredvídaných skutočností ohrozujúcich človeka a jeho okolie.

Cieľom oblasti je:

* formovať vzťah žiakov k problematike ochrany svojho zdravia a života, tiež zdravia a života iných ľudí,
* poskytnúť žiakom potrebné teoretické vedomosti, praktické poznatky,
* osvojiť si vedomosti a zručnosti v sebaochrane a poskytovaní pomoci iným v prípade ohrozenia zdravia a života,
* rozvinúť morálne vlastnosti žiakov, tvoriace základ vlasteneckého a národného cítenia,
* formovať predpoklady na dosiahnutie vyššej telesnej zdatnosti a celkovej odolnosti organizmu na fyzickú a psychickú záťaž náročných životných situácií.

Prierezová tematika Ochrana života a zdravia sa realizuje na osobitých formách vyučovania, ktorými sú:

**Účelové cvičenia -** integrujú spôsobilosti žiakov získané v povinných učebných predmetoch, rozširujú a upevňujú ich.

**Kurz na ochranu života a zdravia –** dotvára sústavu ich zručností a návykov o ochrane života človeka a jeho zdravia, prispieva ku zvyšovaniu telesnej zdatnosti a psychickej odolnosti žiakov.

Ich obsahom sú samostatné tematické celky :

1. riešenie mimoriadnych udalostí - civilná ochrana,
2. zdravotná príprava,
3. pobyt a pohyb v prírode,
4. záujmové technické činnosti a športy.

**Tvorba projektu a prezentačné zručnosti**

Cieľom je:

* naučiť sa riadiť seba, tím, vypracovať si harmonogram svojich prác, získavať potrebné informácie, spracovať ich,
* prezentovať svoju prácu písomne aj verbálne s použitím informačných a komunikačných technológii
* vhodným spôsobom zareagovať v rôznych kontextových situáciách, nadviazať kontakt,
* vytvoriť základné písomnosti osobnej agendy v elektronickej podobe,
* identifikovať a popísať problém, podstatu javu,
* navrhnúť postup riešenia problému a spracovať algoritmus,
* získať rôzne typy informácií, zhromažďovať, triediť a selektovať ich,
* na základe získaných informácií formulovať jednoduché uzávery,
* na základe stanovených kritérií posúdiť rôzne riešenia a ich kvalitu,
* kultivovane prezentovať svoje produkty, názory,
* prijať kompromis alebo stanovisko inej strany,
* poznať základy jednoduchej argumentácie a vie ich použiť na obhájenie vlastného postoja,
* aplikovať vhodnú formálnu štruktúru na prezentáciu výsledkov svojho výskumu,
* proaktívne riadiť (*zahŕňa zručnosti ako je plánovanie, organizovanie, riadenie, vedenie a poverovanie,* prezentáciou predstaviť výsledky svojej práce širšej verejnosti,
* chápať a rešpektovať hodnoty duševného vlastníctva.

**Finančná gramotnosť**

Cieľom je :

rozvíjať svoj obsah najmä v predmetoch MAT,  INF, podnikanie, ekonomika, SJL a OBN. Zameriavame sa na riešenie úloh z reálneho života a ich praktické precvičovanie. Na základe Dodatku č. 1 , ktorý schválilo MŠVVaŠ SR 16.12.2015, boli do ŠkVP zapracované témy Národného štandardu finančnej gramotnosti podľa odporúčania v týchto predmetoch:

**Slovenský jazyk a literatúra**

* Sloh **–** prosba/želanie, ospravedlnenie s vysvetlením, vyjadrenie súhlasu/nesúhlasu, tvorba otázok (žiadosť o informáciu), rozhovor, argument/protiargument, krátke správy (sms, e-mail), reklama, inzerát, prihláška, úradný list, úradný životopis, štruktúrovaný životopis, žiadosť
* Komunikácia **–** asertívna komunikácia
* Práca s informáciami – súvislé a nesúvislé texty
* Učenie sa **–** kontrola plnenia plánu, projektovanie vlastnej budúcnosti

**Matematika**

* Praktická matematika
* Odhad a rádový odhad výsledku
* Rôzne metódy reprezentácie vzťahov
* Algebraizácia a modelovanie jednoduchých kvantitatívnych vzťahov
* Riešenie lineárnych rovníc a sústav
* Základné vlastnosti funkcií
* Výroková logika
* Elementárna finančná matematika
* Riešenie rovníc a nerovníc
* Odlišnosti vyjadrovania v rôznych prostrediach
* Základy usudzovania

**Informatika**

* Informácie okolo nás – spracovanie informácií a ich prezentácia
* Komunikácia prostredníctvom IKT – získavanie informácií, bezpečnosť na internete
* Postupy, riešenie, algoritmické myslenie – algoritmy bežného života
* Informačná spoločnosť **–** riziká informačných technológií, právo a etika

**Fyzika**

* Energia okolo nás

**Chémia**

* Chemické reakcie, chemické rovnice
* Kvalita života a zdravie

**Biológia**

* Zdravý životný štýl

**Dejepis**

* Európska expanzia 1492 – 1914
* Vznik Slovenskej republiky (1993)

**Geografia**

* Vývoj obyvateľstva Európy a prognózy jeho vývoja (starnutie obyvateľstva)
* Človek a spoločnosť – aplikácia poznatkov na svetadiely a Slovensko

**Občianska náuka**

* Človek a spoločnosť – Sociálne procesy, Sociálne fenomény
* Občan a štát – Ľudské práva
* Občan a právo – Právo, Právo v každodennom živote
* Základné ekonomické problémy a ich riešenie
* Trhový mechanizmus – Ekonomický kolobeh, Správanie spotrebiteľov a výrobcov, Trhová rovnováha
* Trh práce

**Podnikanie, Ekonomika**

* Celý obsah predmetov je zameraný na rozvoj finančnej gramotnosti

**Obsah a rozsah bol harmonizovaný podľa Národného štandardu finančnej gramotnosti verzia 1.2** pod číslom 2017-1053/10961:12-10E0 **s účinnosťou od 1. septembra 2017, začínajúc prvým ročníkom**.

# Personálne a materiálno–technické Zabezpečenie chodu školy

## Charakteristika pedagogického zboru

Odbornosť pedagogických zamestnancov je zárukou, že cieľom vzdelávania nie je len odovzdať žiakom čo najväčší objem poznatkov, ale najmä vybaviť ich systematickou a vyváženou štruktúrou poznania, naučiť ich sústreďovať informácie do zmysluplného kontextu životnej praxe a motivovať ich k tomu, aby chceli svoje vedomosti a zručnosti po celý život ďalej rozvíjať. Vyučujúci uplatňujú zásady tímovej práce, kooperatívneho a konštruktívneho riešenia problémov a preukazujú odborné a pedagogicko-psychologické spôsobilosti pri práci so žiakmi a spolupráci s rodičmi.

**Vedenie školy** : riaditeľ, dve zástupkyne riaditeľa školy pre Strednú športovú školu a Gymnázium, Slančíkovej 2, Nitra a tri ďalšie zástupkyne pre Spojenú školu, Slančíkovej 2, Nitra. Počet učiteľov potrebných na zabezpečenie kvalitného vyučovacieho procesu je približne 50, z toho 14 trénerov. Na plný úväzok pracuje približne 96% pedagógov, ostatní učitelia pracujú na čiastočný úväzok.

Vnútorná veková štruktúra učiteľov je vyvážená a umožňuje v plnom rozsahu plniť úlohy školy. Odbornosť vyučovania je zabezpečená na 100% plne kvalifikovaným pedagogickým zborom. Priemerný vek pedagógov je približne 44 rokov.

Miera stability pedagogických zamestnancov je veľmi vysoká, čo je dôkazom toho, že naša škola je dobre fungujúca organizácia. Kvalitných učiteľov sa snažíme udržať vytváraním atmosféry vzájomnej spolupráce a nasledovnou motivačnou stratégiou:

* využívaním pochvaly i kritiky (obe, ak sú správne použité, vytvárajú pozitívny efekt),
* záujem o prácu a postup, delegovanie právomocí a zodpovednosti,
* vzájomná úcta a korektnosť,
* dôslednosť v kontrole a adekvátne odmeňovanie.

Svoju odbornosť si pedagógovia prehlbujú podľa plánu profesijného rozvoja ale i v rámci práce  predmetových komisií: PK slovenského jazyka a spoločensko-vedných predmetov, PK cudzích jazykov, PK matematiky a fyziky, PK informatiky, PK biológie, chémie a geografie, PK športovej prípravy, PK ekonomiky, PK odborných teoretických predmetov a PK odborných praktických predmetov.

Realizácia športovej prípravy v príslušnom športovom odvetví je zabezpečená plne kvalifikovanými trénermi  športovej prípravy, ktorí majú pedagogické vzdelanie a odbornú spôsobilosť – tréner IV. alebo V. kvalifikačného stupňa pre jednotlivé druhy športu.

**Členenie pedagogického zboru podľa funkcií**:

* triedni učitelia a zastupujúci triedni učitelia,
* predsedovia predmetových komisií,
* výchovný poradca, školský psychológ, špeciálny pedagóg
* vedúci metodického združenia triednych učiteľov,
* koordinátori: protidrogovej prevencie sociálno-patologických javov, finančnej gramotnosti, čitateľskej gramotnosti, SOČ, školského časopisu S3ga, webovej stránky školy, žiackej školskej rady, školskej kroniky.

Škola zamestnáva **školského psychológa a špeciálneho pedagóga**, ktorí úzko spolupracujú s triednymi učiteľmi, výchovnou poradkyňou, trénermi a rodičmi. Počas štúdia vedú našich žiakov k socializácii a kognitivizácii – cieľom je naučiť žiakov riešiť problémy. Majú k dispozícii vlastnú kanceláriu s potrebným vybavením, vrátane PC a príslušného programového vybavenia. Pracovnú dobu majú rozvrhnutú tak, že niektoré dni pracujú aj v popoludňajších hodinách. Špeciálny pedagóg sa venuje zdravotne znevýhodneným žiakom.

Dynamiku vzťahov a individuálne rozdiely a potreby žiakov rieši **výchovný poradca a koordinátor prevencie sociálno-patologických javov**. Pravidelne pripravujú akcie ako napr. besedy, výtvarné a športové súťaže, pripravujú kultúrne programy pri rôznych príležitostiach. Koordinátor má absolvované potrebné školenia a vzdeláva sa priebežne.

Neoddeliteľnú súčasť pri výchove žiakov tvoria vychovávatelia školského internátu, ktorí uplatňujú individuálny prístup ku každému ubytovanému žiakovi priblížením sa k životu v rodine a vedú študentov k zodpovednému správaniu.

## Materiálno-technické a priestorové podmienky školy

Areál Spojenej školy, Slančíkovej 2, Nitra pozostáva z viacerých budov, ktoré na základe vypracovaných projektov postupne prechádzajú rekonštrukciou a modernizáciou. Priestorové a materiálno - technické podmienky školy sú na veľmi dobrej úrovni a po realizácii projektov na rekonštrukciu a modernizáciu spĺňajú bezpečnostné a hygienické požiadavky a umožňujú plne realizovať učebné osnovy a zvolené učebné varianty.

1. **pre vedenie školy slúži**:

kancelária riaditeľa školy,

5 kancelárií zástupcov riaditeľa školy

1. **pre pedagogických zamestnancov školy slúži** :

zborovňa,

28 kabinetov pre učiteľov a odkladanie pomôcok,

1. **pre zamestnancov poskytujúcich odborné služby a technické zázemie**:

4 kancelárie pre ekonomický úsek,

3 kancelárie pre prácu personálu poskytujúceho odborné služby (technik PC, tlačiareň, chemická laborantka),

1. **hygienické priestory:**

sociálne zariadenia pre žiakov a zamestnancov sú na každom podlaží, pri telocvičniach a šatniach,

šatne pre žiakov vybavené skrinkovým systémom na odkladanie odevov a prezúvanie obuvi,

1. **odkladacie a úložné priestory**:

skladové priestory

archív

sklad školských učebníc

1. **informačno-komunikačné priestory:**

knižnica, knižničný fond, IKT zariadenie

čitáreň

klubovňa redakčnej rady školského časopisu

1. **učebné priestory:**

72 učební

multimediálna učebňa

odborné učebne (ANJ 3, NEJ 2, RUJ, TAJ, FRJ 2, DEJ, ADK, INF 4)

laboratóriá (FYZ 2, CHEM 2, BIO)

3 kuchynky

3 stolovničky

2 telocvične

3 posilňovne

baletné štúdio, pohybové štúdio

stolnotenisová herňa

bazén

1. **spoločné priestory**

školská budova

školská jedáleň

spoločenská sála

regeneračné centrum

školský internát

mliečny bar

minimliekáreň

školská pekáreň

tenisové kurty

ihrisko na plážový volejbal

multifunkčné ihrisko

atletický ovál

Tab.1 **Vybavenie učební** ( okrem multimediálnej)

|  |  |  |
| --- | --- | --- |
| **Názov vybavenia** | **Počet všetkých** | **Počet na triedu/ učiteľa** |
| Učiteľský stôl a stolička | 72 | 1 |
| Školská lavica a stolička | 915/1830 | Podľa počtu žiakov |
| Školská tabuľa | 72 | 1 |
| PC/notebook | 218 | - |
| Pripojenie na internet | 20 | - |
| Interaktívna tabuľa | 11 | - |
| Dataprojektor | 31 | - |
| DVD prehrávač | 48 | - |

Tab. 2 **Vybavenie telocviční**

|  |  |
| --- | --- |
| **Názov vybavenia** | **Počet** |
| Rebrina | 26 |
| Tyč na šplhanie | 7 |
| Hrazda | 1 |
| Lavička | 21 |
| Karimatka | 15 |
| Švihadlo | 15 |
| Švédska debna | 5 |
| Žinenka | 32 |
| Koza | 2 |
| Mostík | 4 |
| Nízka kladina | 1 |
| Lopty | Podľa potreby |
| Kriketová loptička | Podľa potreby |
| Futbalov/hádzanárska brána | 2 |
| Volejbalová konštrukcia a sieť | 2 |
| Basketbalový kôš | 8 |
| Stopky | 10 |
| Meracie pásmo | 3 |
| Audioprehávač/ DVD prehrávač | 4 |

Tab.3 **Vybavenie multimediálnej učebne**

|  |  |
| --- | --- |
| **Názov vybavenia** | **Počet na triedu/ skupinu** |
| Učiteľský stôl a stolička | 1+1 |
| Školská lavica a stolička | 17+34 |
| Skriňa | 1 |
| Multifunkčné zariadenie | 1 |
| Interaktívna tabuľa | 1 |
| Dataprojektor | 1 |
| PC/notebook | 17 |
| Ozvučenie | 1 |
| Digitálny fotoaparát/kamera | 1 |
| Prístup na internet | 17 |

K dispozícii je taktiež videoučebňa. Každoročne zabezpečujeme dopĺňanie učebných pomôcok novými modernými pomôckami. Na zakúpenie učebných pomôcok sme využívali hlavne získané mimorozpočtové prostriedky.

Vyučovanie cudzích jazykov sa uskutočňuje v jazykových učebniach vybavených interaktívnou tabuľou, projektorom, žiackymi počítačmi s príslušnými jazykovými softvérmi. Jazykové učebne boli vybavené v rámci realizácie projektu **Inovácia jazykov pre život**, ktorý bol financovaný z Európskeho sociálneho fondu v rámci projektu Vzdelávanie.

Škola využíva vysokorýchlostný internet.

**Iné priestory :**

Interiér a exteriér školy je upravený tak, aby spĺňal hygienické požiadavky.

**Šatne pre žiakov** na odkladanie odevov a obuvi sú vybavené moderne skrinkovým systémom.

Škola má k dispozícii školskú jedáleň, školský bufet, Mliečny bar, Minimliekáreň, spoločenskú sálu a knižnicu pre žiakov a pedagógov, klubovňu pre redakčnú radu školského časopisu. Interiér a exteriér školy je upravený tak, aby spĺňal hygienické požiadavky.

Sociálne zariadenia sú na každom poschodí, pri telocvičniach a pri šatniach.

Ku škole patrí i  **moderný školský internát** s kapacitou 288 študentov, s budovou školy je spojený krytou pergolou. V budove školského internátu sa nachádza aj pracovisko pre školskú psychologičku.

**Vybavenie školy športoviskami**

Priestorové zabezpečenie športovej prípravy a telesnej športovej výchovy je na požadovanej úrovni a  sústavne ho vylepšujeme, o čom hovorí nasledovný prehľad.

V hlavnej budove školy sa nachádza **regeneračné centrum**, ktoré je plne k dispozícii žiakom strednej športovej školy. Žiaci využívajú saunu, infrasaunu, podvodné masáže, 2 viacmiestne vírivé vane, hydromasážny box, magnetoterapiu, solárnu lampu, biolampu, inhalátor, germicidnú lampu, rebox a športovci využívajú služby dvoch masérov.

**Športové objekty vo vlastníctve školy**

|  |  |  |  |  |  |
| --- | --- | --- | --- | --- | --- |
| **Telocvične** | **Rozmery**  **a vek**  **zariadenia** | **Vybavenie**  **v%** | **Povrch** | **Rekonštrukcia** | |
| **posledná**  **(uviesť rok)** | **plánovaná**  **budúca**  **(uviesť rok)** |
| veľká | 32x19m, 40 rokov | 100 | Pružný športový | 2020 | 2028 |
| malá -gymnastická | 13x19m, 45 rokov | 100 | Pružný športový | 2020 | 2028 |
| posilňovňa I | 25x9m, 10 rokov | 100 | Liaty športový | 2012 | 2022 |
| posilňovňa II | 9x9 m, 8 rokov | 80 | Liaty športový | 2014 | 2024 |
| posilňovňa III | 14x14 m, 4roky | 90 | Liaty športový | 2016 | 2026 |
| stolnotenisová a atletická hala | 32x14m, 20 rokov | 100 | Liaty športový, japex | 2021 | 2029 |
| baletné štúdio + karate | 11x17m, 23 rokov | 100 | koberce, tatami | 2019 | 2025 |
| pohybové štúdio +kond.  telocvičňa | 11x17m, 20 rokov | 90 | Parkety, podlaha pre športový aerobik | 2008 | 2020 |
|  | | | | | |
| **Regenerácia** | **Rozmery/ vek** | **Vybavenie** | **Povrch** | **Rekonštrukcia** | |
| bazén | 25x6m, 13rokov | 100 |  | 2017 | 2025 |
| regeneračné centrum | 17x19m, 25 rokov | 100 |  | 2020 | 2028 |
|  | | | | | |
| **Vonkajší areál** | **Rozmery /vek** | **Vybavenie** | **Povrch** | **Rekonštrukcia** | |
| tenisové kurty 4x | 32x64m, 34 rokov | 100 | antuka | 2012 | 2023 |
| pilinová dráha | 500 m | 90 | piliny | 2015 | 2019 |
| volejbalové- plážové 2x | 32x32m, 13rokov | 80 | piesok | 2009 | 2022 |
| viacúčelové ihrisko,  osvetlenie | 40 x20m, 12 rokov | 100 | umelá tráva | 2010 | 2023 |
| nafukovacia hala | 36x36x9,2m, 10 rokov | 90 | tartan | 2012 | 2025 |
|  | | | | | |
| **Iné sektory** | **Rozmery/vek** | **Počet** | **Povrch** | **Rekonštrukcia** | |
| skok do výšky -v hale | 19 rokov | 1 | japex | 2005 | 2023 |
| do diaľky- v hale | 19 rokov | 1 | japex, piesok | 2005 | 2023 |

**Športová príprava ďalej prebieha v prenajatých priestoroch**:

-športová hala Olympia - prebieha tu časť športovej prípravy volejbalistiek

a moderných gymnastiek, ktoré potrebujú vysoký strop pre

svoju činnosť

- športová hala SPU - prebieha tu športová príprava volejbalistov a basketbalistov

- mestská hala Klokočina - prebieha tu príprava hádzanárok, volejbalistov a moderných

gymnastiek

- zimný štadión - dve ľadové plochy na športovú prípravu krasokorčuliarov a

hokejistov

- futbalový štadión FC Nitra - futbalové ihriská slúžia na prípravu futbalistov

- tenisová hala TK Nitra, Ďumbierska - prebieha tu celoročná tenisová príprava

- zápasnícka hala J.Strnisku - slúži pre tréning zápasníkov

**Je potešiteľné, že plány na výstavbu vlastného atletického tartanového štadióna, športovej haly predovšetkým pre tréning modernej gymnastiky a loptových hier a hokejového štadióna nadobúdajú reálnu podobu.**

# Podmienky na zaistenie bezpečnosti a ochrany zdravia pri výchove a vzdelávaní

Najdôležitejšou hodnotou človeka je zdravie, preto zámerne ovplyvňujeme zdravú sociálnu klímu a pohodu pri učení. Ako prevencia úrazov pôsobia dôsledné, podrobné a jasné inštrukcie žiakom o možnom ohrození ich zdravia a bezpečnosti pri všetkých činnostiach.

Pre novoprijatých žiakov a ich rodičov organizujeme každoročne v mesiaci jún tzv. nulté rodičovské združenie, na ktorom rodičov a žiakov informujeme o organizovaní života na škole, s podmienkami štúdia, s učebnými plánmi na škole a oboznámime ich so školským poriadkom školy. Jeho výtlačok dostane každý rodič.

Na začiatku školského roka je každý žiak poučený o bezpečnosti, ochrane zdravia pri práci a školskom poriadku školy. Podľa študijného zaradenia v jednotlivých učebniach žiak svojím podpisom potvrdí, že bol poučený o BOZP a PO na všetkých pracoviskách /odborná prax, laboratóriá, učebne informatiky, telocvične, bazén, pohybové štúdiá /.

Jedenkrát ročne sa vykonáva cvičný požiarny poplach zameraný na rýchlu evakuáciu školy v prípade hroziaceho nebezpečenstva.

V súlade s §7 Zákonom NR SR č.124/2006 Z.z. sú zamestnanci školení a skúšaní z  predpisov na zaistenie bezpečnosti a ochrany zdravia pri práci.

Ďalšie vypracované predpisy sú:

* pravidlá na zabezpečenie ochrany zdravia pri práci a pokyny na zaistenie bezpečnosti a ochrany zdravia
* prevádzkové poriadky všetkých pracovísk
* vnútorný predpis na poskytovanie osobných ochranných prostriedkov
* predpis na kontrolu požitia alkoholických nápojov.

# Vnútorný systém kontroly a hodnotenia žiakov

Hodnotenie a klasifikácia prebieha podľa klasifikačného poriadku v súlade s **Metodickým pokynom na hodnotenie a klasifikáciu žiakov č. 21/2011.** Výsledky žiakov sa hodnotia priebežne na základe kritérií, s primeranou náročnosťou a pedagogickým taktom. Podklady pre hodnotenie sa získavajú sústavným sledovaním výkonu žiaka a jeho pripravenosti na vyučovanie, rôznymi metódami a prostriedkami hodnotenia, analýzou činnosti žiaka, konzultáciami s ostatnými učiteľmi vrátane výchovného poradcu a zamestnancov pedagogicko-psychologických poradní, rozhovormi so žiakom a jeho rodičmi. Pri hodnotení sa využívajú kritériá hodnotenia na zabezpečenie jeho objektivity, žiaci majú možnosť sebahodnotenia. S výsledným hodnotením sú žiaci oboznámení.

V hodnotení žiaka :

* zohľadňujeme, či žiak dokázal vyhľadávať informácie, interpretovať ich, analyzovať, produkovať, tvoriť, skúmať, riešiť problémy súvisiace s učivom, vzhľadom na to, že je už nepostačujúce, aby iba reprodukoval učivo (autentické hodnotenie žiakov),
* uplatňujeme sebahodnotenie žiakov a ich hodnotenie ostatnými žiakmi. Žiaci sa učia hodnotiť seba samého; hodnotiť iných ľudí, objekty, procesy a javy okolitého sveta; prijímať a reflektovať hodnotenia svojej osoby od druhých.

Takisto využívame formatívne hodnotenie, cieľom ktorého je získavanie informácií, ako sa žiaci učia, odhalenie, diagnostikovanie nedostatkov, chýb, ťažkostí a ich príčin v procese učenia sa za účelom ich odstránenia a zefektívnenia učebnej činnosti žiaka. Učiteľovi spätná väzba pomáha vybrať optimálne vyučovacie postupy. Formatívne hodnotenie nebýva spojené s klasifikáciou žiakov.

Overovanie komplexných vedomostí a zručností sa vykonáva v súlade s cieľovými požiadavkami predmetu.

Podkladmi pre klasifikáciu žiaka sú nasledovné formy preverovania vedomostí:

* individuálne a frontálne ústne skúšanie;
* tematické písomné previerky, písomné testy, kontrolné práce, cvičné slohové práce;
* štylistické a pravopisné cvičenia;
* prezentácia referátu;
* prezentácia individuálnych a skupinových prác;
* praktické cvičenia a činnosti;
* testovanie všeobecných a špeciálnych pohybových zručností;
* prezentácia projektu.

**Kontrolná činnosť vedenia školy v oblasti žiakov je zameraná najmä na:**

* kontrolu úrovne kvality vedomostí a pracovnej disciplíny na vyučovacích hodinách formou hospitácií a porovnávacích testov,
* kontrolu nástupu na vyučovací proces a na delené vyučovanie, na kurzy OŽZ,
* prácu žiakov v záujmových krúžkoch a krúžkoch na vzdelávacie poukazy,
* kontrolu správania sa žiakov počas prestávok a počas školských akcií
* kontrolu dodržiavania školského poriadku žiakmi – úroveň úpravy zovňajšku, s dôrazom na dodržiavanie zákazu fajčenia a požívania alkoholu v budove a areáli školy a školských akciách, zvlášť na lyžiarskych kurzoch a výletoch,
* kontrolu prechovávania drog a ďalších psychotropných látok formou preventívnej akcie Drogový pes v spolupráci s Policajným zborom SR,
* kontrolu plnenia pokynov a usmernení v rámci výchovy k ľudským právam v zmysle školského projektu.

## Zásady klasifikácie a hodnotenia žiakov vo všeobecno- vzdelávacích predmetoch

### Slovenský jazyk a literatúra, dejepis, občianska výchova, literárny seminár, seminár z dejepisu

Podklady na hodnotenie a klasifikáciu výchovno-vzdelávacích výsledkov žiaka získava učiteľ najmä týmito metódami, formami a prostriedkami:

* + 1. sledovaním stupňa rozvoja individuálnych osobnostných predpokladov a talentu,
    2. sústavným sledovaním výkonov žiaka a jeho pripravenosti na vyučovanie,
    3. rôznymi druhmi skúšok (písomné, ústne, projekty, prezentácie, didaktické testy)

Podkladom pre súhrnnú klasifikáciu predmetu sú: známky z ústnych odpovedí, známky z písomných prác, krátkych previerok, päťminútoviek, diktátov, známky za projekty a prezentácie.

Pri hodinovej dotácii predmetu 1 hodina týždenne – minimálne 1 ústna odpoveď, 1 didaktický test, možnosť prezentácie referátu, resp. projektu v rozsahu, ktorý určí vyučujúci predmetu.

Pri hodinovej dotácii predmetu 2 hodiny – minimálne 2 ústne odpovede, 1 didaktický test, 1 krátke pravopisné cvičenie ( diktát, doplňovačka ), slohová písomná práca – SJL, 1 krátka písomná previerka - DEJ, možnosť prezentácie referátu resp. projektu v rozsahu, ktorý určí vyučujúci predmetu.

Pri hodinovej dotácii predmetu 3 hodiny – minimálne 3 ústne odpovede, 2 vopred ohlásené písomné testy, 1 krátke pravopisné cvičenie ( diktát, doplňovačka ), slohová písomná práca – SJL, možnosť prezentácie referátu resp. projektu v rozsahu, ktorý určí vyučujúci predmetu.

Pri ústnom skúšaní a hodnotení písomnej práce je žiak klasifikovaný známkou.

Pri hodnotení písomných prác, testov a výsledkov komisionálnych skúšok sa využíva bodové hodnotenie prevedené na percentá:

100 – 90% výborný

89 – 75% chválitebný

74 – 52% dobrý

51 – 33% dostatočný

32 – 0% nedostatočný

Na hodnotenie písomných slohových prác sa používa bodové hodnotenie vychádzajúce z kritérií na hodnotenie PFIČ MS – hodnotí sa vonkajšia forma – max. 4 body, vnútorná forma - obsah, kompozícia, jazyk, pravopis a štýl – každá zložka max.4 body, spolu max. 20 bodov a celkový dojem – max. 4 body, celkový maximálny počet bodov je 28. Na hodnotenie známkou slúži nasledovná stupnica:

28 – 25 b. výborný

24 – 21 b. chválitebný

20 - 14,5 b. dobrý

14 – 9 b. dostatočný

8 b. – 0 b. nedostatočný

**Na hodnotenie projektov a prezentácií** slúži nasledovná tabuľka:

|  |  |
| --- | --- |
| Celkové hodnotenie | Spolu 100 bodov |
| Splnenie zadania  - rozsah  - obsah (dodržal tému, obsiahol zadanie)  - obrazový materiál (v požadovanej forme a kvalite) – napr. fotky  - samostatné spracovanie textu – nie je mechanicky skopírovaný, vidieť prácu s textom, pri praktických úlohách – samostatné uskutočnenie zadanej úlohy | Spolu 40 bodov  10 bodov  10 bodov  5 bodov  15 bodov |
| Správnosť  - správnosť textového materiálu (vhodný výber, správne prevedenie praktickej úlohy a jej popis, správne gramaticky, lexikálne spracovaný cudzojazyčný text a pod.)  - vhodný výber obrazového materiálu – tematicky, alebo názorná fotodokumentácia praktickej úlohy  - prínos, nové informácie, obohacujúce pre spolužiakov  - prezentácia – samostatná (nečíta, hovorí spamäti), zrozumiteľná (spolužiaci rozumejú), názorná, úroveň prejavu  - zaujímavosť prezentácie – publikum sa nenudilo, zapamätalo si prezentované informácie | Spolu 50 bodov  20 bodov  5 bodov  5 bodov  15 bodov  5 bodov |
| Súhrn  - žiak rozumie téme, dokáže odpovedať na otázky učiteľa, spolužiakov; tvorivosť, vlastný prístup k problému, zapojenie sa do tímovej práce | Spolu 10 bodov  10 bodov |

### Dejepis a Seminár z dejepisu

Vedomosti sa preverujú písomnou, ústnou formou a prezentáciou projektov (1-krát za polrok) dôraz sa kladie na správne chronologické začlenenie dejinnej udalosti , príčinno-následné vzťahy, správne používanie historickej terminológie, schopnosť vyjadriť a obhájiť svoj postoj k problémovým otázkam v diskusii, prezentovať projekt verejne, vytvoriť jeho písomnú, grafickú podobu. Hodnotenie žiaka učiteľom bude dopĺňané sebahodnotením skúšaného žiaka a hodnotením zo strany jeho spolužiakov. Konečnú klasifikáciu určí učiteľ.

**Kritériá na hodnotenie komisionálnej skúšky - SJL**

Forma všetkých typov skúšok sa viaže na súhrn prebratého učiva za dané obdobie podľa platných učebných osnov a vzdelávacích štandardov. Skúška sa skladá z písomnej a ústnej časti, každá časť je hodnotená samostatne a známka sa získava na základe dosiahnutého počtu bodov vyjadreného v percentách. Čas na riešenie písomnej časti je 35 minút, v teste sú zastúpené úlohy z jazykovej, slohovej a literárnej zložky.

Celkový počet bodov je 30. Z nich:

10 bodov jazyková zložka – typy úloh: charakteristika jazykovej roviny, definícia základných pojmov, klasifikácia, práca s textom;

10 bodov slohová zložka – typy úloh: funkcia štýlu/postupu, znaky štýlu/postupu, útvary slohového postupu/štýlu, využitie v bežnom živote, práca s textom;

10 bodov literárna zložka – charakteristika literárnych žánrov, klasifikácia, práca s textom.

Čas na ústnu odpoveď je 20 minút – 10 minút príprava, 10 minút odpoveď, celkový počet bodov je 20 (charakteristika literárneho obdobia alebo smeru, predstavitelia a ich tvorba, analýza literárneho diela , práca s textom.)

Výsledná známka sa vypočíta váženým priemerom nasledovne:

písomná časť x 2 + ústna časť x 1

3

**Kritériá na hodnotenie komisionálnej skúšky – Literárny seminár**

Komisionálna skúška prebieha **ústnou f**ormou. Na písomnú prípravu  žiaka je určený časový limit max 20 min, nasleduje preverenie vedomostí formou riadeného rozhovoru (dialógu) s komisiou v časovom limite max 20 min.

Hodnotí sa: kvalita a rozsah nadobudnutých teoretických vedomostí, schopnosť aplikácie osvojených poznatkov, samostatnosť prejavu, logickosť, kreativita.

Hodnotenie prebieha bodovým systémom, za každú otázku je maximálny počet bodov 5, spolu 20 bodov. Známka sa vypočíta podľa klasickej percentuálnej stupnice odsúhlasenej v PK.

**Kritériá na hodnotenie komisionálnej skúšky – Občianska náuka**

Obsah komisionálnych skúšok sa viaže na súhrn prebratého učiva za dané obdobie podľa platných učebných osnov a vzdelávacích štandardov. Komisionálna skúška pozostáva z 3 otázok obsahujúcich úlohy na preverenie komplexných vedomostí za dané obdobie.

### Cudzie jazyky

Predmetom hodnotenia a klasifikácie v predmete cudzí jazyk je cieľová komunikačná úroveň žiaka v jednotlivých ročníkoch. Hodnotenie a klasifikácia sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností: čítanie, písanie, počúvanie, samostatný ústny prejav a rozhovory. Pri hodnotení sa berú do úvahy tieto aspekty: obsahová primeranosť, plynulosť vyjadrovania, jazyková správnosť a štruktúra odpovede. Kritériá klasifikácie musia byť v súlade s požadovanou úrovňou ovládania cudzieho jazyka a náročnosť sledovaných javov musí zodpovedať náročnosti definovanej v platných učebných osnovách a vzdelávacích štandardoch cieľovej skupiny žiakov.

**Ústne hodnotenia** prevládajú nad písomnými prejavmi, pričom počet ústnych odpovedí je nasledovný:

Týždenná hodinová dotácia Minimálny počet ústnych odpovedí za polrok

1 hodina 2 odpovede

2 a viac hodín 3 známky, z toho 2 ústne odpovede

**Hodnotenie slohových kontrolných prác** – ich rozsah, témy, slohové štýly sú stanovené PK CUJ. Kritériá hodnotenia písomného prejavu:

Maximálny počet bodov je 20, z toho 5 bodov za obsah, 5 bodov za stavbu a členenie textu, 5 bodov za gramatiku a 5 bodov za slovnú zásobu. Používanie cudzojazyčného slovníka je dovolené iba v nižších ročníkoch.

**Hodnotenie písomných prác, testov a komisionálnej skúšky**

prebieha bodovým systémom alebo percentami, od ktorých sa odvíjajú stanovené známky:

100% - 90% alebo 20 – 18 bodov známka 1

89% - 75% 17 – 15 bodov známka 2

74% - 52% 14 – 11 bodov známka 3

51% - 33% 10 – 7 bodov známka 4

32% a menej 6 – 0 bodov známka 5

**Kritériá hodnotenia na komisionálnej skúške**

Forma všetkých typov komisionálnych skúšok sa viaže na súhrn prebratého učiva za dané obdobie podľa platných učebných osnov a vzdelávacích štandardov.

Skúška z predmetu **cudzí jazyk** sa skladá :

1. písomná časť zameraná na gramaticko-lexikálny test, posluchový test alebo text na čítanie s porozumením v časovom limite 30 minút.
2. ústna časť – pozostáva z preverenia základných komunikačných zručností z prebratých tematických okruhov formou dialógu v časovom limite 15 minút pričom žiak má nárok na 15 minútovú prípravu.

Každá časť sa hodnotí stupňom prospechu 1-5. Výsledná známka (z) vznikne ako vážený priemer stupňov prospechu z odpovedí na písomnej časti () a ústnej časti skúšky (). Váha hodnotenia jednotlivých častí je 3:2 a pri výpočte známky sa používa vzorec:



Skúška z predmetu **komunikácia/ konverzácia** sa skladá iba z ústnej časti – pozostáva z preverenia základných komunikačných zručností z prebratých tematických okruhov formou 3 úloh:

Vizuálny podnet- v časovom trvaní 5 minút s max. počtom bodov 5

Rozprávanie na tému- v časovom trvaní 10 minút s max. počtom bodov 10

Riadený dialóg/Simulácia- v časov trvaní 5 minút s max. počtom bodov 5

Ústna časť skúšky sa hodnotí známkou podľa dosiahnutého počtu bodov, podľa stupnice uvedenej vyššie, (teda z 20 bodov dosiahnutý počet 11, známka 3)

### 9.1.3 Matematika a fyzika

Hodnotenie a klasifikácia žiakov prebieha v súlade s učebnými osnovami a vzdelávacími štandardami.

**Minimálny počet ústnych odpovedí a písomných prác je nasledovný:**

Týždenná hodinová dotácia Minimálny počet ústnych odpovedí za polrok

1 hodina 1 odpoveď

2 a viac hodiny 2 odpovede

Týždenná hodinová dotácia Minimálny počet písomných prác za polrok

1 hodina 1 kontrolná práca

2 a viac hodiny 2 kontrolné práce

**Hodnotenie písomných prác a testov** prebieha bodovým systémom, od ktorého sa odvíjajú stanovené známky. Kontrolné práce po tematickom celku  majú dvojnásobnú váhu.

100% – 90% známka 1

89% - 75% známka 2

74% - 50% známka 3

49% - 25% známka 4

24% a menej známka 5

**Kritéria hodnotenia na komisionálnej skúške:**

Skúška sa skladá z ústnej a písomnej časti.

V písomnej časti uviesť 5 príkladov, body, percentuálnu úspešnosť a hodnotenie známkou, v ústnej časti uviesť min 2 otázky, body, percentuálnu úspešnosť a hodnotenie známkou a výsledná známka sa vypočíta podľa vzorca :  pre matematiku

a pre fyziku: 

### 9.1.4 Biológia, chémia, geografia

Žiak je skúšaný:

1. **ústne :**

|  |  |
| --- | --- |
| Týždenná hodinová dotácia | Minimálny počet ústnych odpovedí za polrok |
| 1 hodina | 1 odpoveď |
| 2 hodiny a viac | 2 odpovede |

Hodnotenie ústnych odpovedí:

Kritériá vychádzajú z požiadaviek na vedomosti v jednotlivých tematických celkoch, sú dané kľúčovými kompetenciami a vnútorným poriadkom školy. Preverovanie vedomostí prebieha ústnou formou alebo prezentáciou projektu formou rozhovoru, diskusie, otázky na overenie komplexných vedomostí a zručností budú formulované v súlade s cieľovými požiadavkami predmetov. Pri preverovaní sa kladie dôraz na schopnosť používať správnu terminológiu, schopnosť vyjadriť sa k problémovým otázkam.

Pri ústnom skúšaní pred kolektívom triedy je žiak hodnotený a klasifikovaný okamžite.

1. **písomne :**

|  |  |
| --- | --- |
| Týždenná hodinová dotácia | Minimálny počet písomných odpovedí za polrok |
| 1 hodina | 2 písomné previerky |
| 2 hodiny | 2 písomné previerky |
| 3 hodiny | 3 písomné previerky |

Hodnotenie písomných previerok

Kritériá na hodnotenie písomných previerok vychádzajú z požiadaviek na vedomosti v jednotlivých tematických celkoch, sú dané kľúčovými kompetenciami a vnútorným poriadkom školy. Vedomosti sa preverujú formou testu a písomnej práce, otázky na overenie komplexných vedomostí budú formulované v súlade s cieľovými požiadavkami predmetov. Hodnotenie prebieha bodovým systémom po prepočítaní podľa percentuálnej stupnice, od ktorého sa odvíjajú stanovené známky.

Výsledok hodnotenia z písomnej previerky oznámi učiteľ žiakom najneskôr do 14 dní. Žiak má právo nahliadnuť do opravenej práce.

Hodnotenie písomných previerok, testov a komisionálnych skúšok:

|  |  |
| --- | --- |
| Percentuálny podiel | Známka |
| 100 – 90 % | 1 |
| 89 – 75 % | 2 |
| 74 – 50 % | 3 |
| 49 – 30% | 4 |
| 29 – 0 % | 5 |

Hodnotenia **laboratórnych cvičení**:

Z každého laboratórneho cvičenia je žiak ohodnotený známkou, prípadne bude vypracovaný písomný záznam, ktorý bude ohodnotený známkou. Je hodnotená celková práca žiaka počas laboratórneho cvičenia, preukázané zručnosti i prezentovaný výsledok práce. Pri písomnom zázname je hodnotená úprava písomného záznamu a grafický prejav. Zo všetkých známok z jednotlivých laboratórnych cvičení, prípadne zo všetkých písomných záznamov je určená 1 výsledná známka, ktorá bude započítaná do celkového hodnotenia.

1/Výsledná známka z predmetu sa určí zo všetkých hodnotení v rámci ústneho hodnotenia, písomného hodnotenia, hodnotenia práce počas laboratórnych cvičení a hodnotenia písomného záznamu z laboratórnych cvičení, a to ako u cvičení i teórie, pokiaľ predmet obsahuje obidve položky.

2/Výsledná známka z predmetu sa určí zo všetkých hodnotení v rámci ústneho hodnotenia, písomného hodnotenia, hodnotenia práce počas laboratórnych cvičení a hodnotenia písomného záznamu z laboratórnych cvičení, pokiaľ predmet obsahuje len cvičenia.

3/Výsledná známka z predmetu sa určí zo všetkých hodnotení v rámci ústneho hodnotenia a písomného hodnotenia u teoretických predmetov bez laboratórnych cvičení.

Žiak študujúci na základe IUP sa klasifikuje podľa platnej legislatívnej úpravy.

Pri klasifikácii žiaka so zdravotným znevýhodnením sa vychádza z odporúčaní psychológa.

**Kritériá hodnotenia na komisionálnej skúške:**

Obsah komisionálnej skúšky sa viaže na súhrn prebratého učiva za dané obdobie podľa platných učebných osnov a vzdelávacích štandardov.

Komisionálna skúška prebieha ústnou formou v riadenom rozhovore (dialógu) s komisiou. Pozostáva z piatich otázok, v ktorých je rovnomerne zastúpené učivo všetkých tematických celkov prebratých počas obdobia, za ktoré sa komisionálna skúška koná.

Samotnej odpovedi žiaka predchádza písomná príprava žiaka v trvaní 20 minút, po ktorej nasleduje odpoveď v trvaní 20 minút.

Za každú zodpovedanú otázku môže žiak získať maximálne 5 bodov, t.j. za zodpovedanie všetkých otázok tvoriacich komisionálnu skúšku môže byť maximálny bodový zisk 25 bodov.

Výsledná známka sa prepočíta a následne prisúdi podľa schválenej percentuálnej stupnice.

**9.1.5 Informatika, podnikanie, seminár z ekonomiky, seminár z informatiky**

Žiak je v hore uvedených predmetoch skúšaný ústne a písomne.

**Ústne hodnotenie**

Preverovanie vedomostí prebieha ústnou formou alebo prezentáciou projektu formou rozhovoru, diskusie. Otázky na overenie komplexných vedomostí a zručností budú formulované v súlade s cieľovými požiadavkami predmetov.

Pri preverovaní sa kladie dôraz na schopnosť používať správnu terminológiu, schopnosť vyjadriť sa k problémovým otázkam.

Pri ústnom skúšaní pred kolektívom triedy je žiak hodnotený a klasifikovaný okamžite.

**Písomné previerky**

Vedomosti sa preverujú formou testu alebo písomnej práce, otázky na overenie komplexných vedomostí budú formulované v súlade s cieľovými požiadavkami predmetov.

Hodnotenie prebieha bodovým systémom po prepočítaní podľa uvedenej percentuálnej stupnice, od ktorého sa odvíjajú stanovené známky.

Výsledok hodnotenia z písomnej previerky oznámi učiteľ žiakom najneskôr do 14 dní. Žiak má právo nahliadnuť do opravenej práce.

**Hodnotenie písomných previerok, testov , komisionálnych skúšok:**

|  |  |
| --- | --- |
| Percentuálny podiel | Známka |
| 100 – 90 % | 1 |
| 89 – 75 % | 2 |
| 74 – 50 % | 3 |
| 49 – 30% | 4 |
| 29 – 0 % | 5 |

Žiak študujúci na základe IUP sa klasifikuje podľa platnej legislatívnej úpravy.

Minimálny počet hodnotení je nasledovný:

|  |  |
| --- | --- |
| Týždenná hodinová dotácia | Minimálny počet hodnotení za polrok |
| 1 | 2 |
| 2 | 3 |
| 3 | 4 |
| 4 | 5 |

Žiakovi, ktorý nesplnil kritériá klasifikácie, určí riaditeľ školy termín konania komisionálneho preskúšania z učiva za dané klasifikačné obdobie.

Kritériá hodnotenia na komisionálnej skúške

Obsah všetkých typov komisionálnych skúšok sa viaže na súhrn prebratého učiva za dané obdobie podľa platných učebných osnov a vzdelávacích štandardov.

Žiak je oboznámený s výsledkom komisionálnej skúšky v deň jej konania predsedom komisie.

V prípade, že sa nedostaví na skúšku v určený deň, neoznámi dôvod neúčasti a nepredloží lekárske potvrdenie, hodnotí sa známkou nedostatočný.

Skúška z predmetov prebieha ústnou formou v riadenom rozhovore (dialógu) s komisiou v časovom limite max. 30 min., ktorej predchádza písomná príprava žiaka. Zadanie tvoria 3 otázky, bližšie popísané v odrážkach.

Skúška z predmetu informatika prebieha písomnou formou, ktorá pozostáva z testu obsahujúceho úlohy na overenie komplexných vedomostí. Hodnotenie písomnej časti prebieha bodovým systémom po prepočítaní podľa percentuálnej stupnice.

### 9.1.6 Predmet športová príprava

Športová príprava je predmet s prevahou praktickej činnosti. Jej súčasťou je i plnenie osnov telesnej a športovej výchovy.

Pri klasifikácii športovej prípravy v súlade s požiadavkami učebných osnov sa hodnotí :

a) vzťah k športu, k trénujúcemu kolektívu a k tréningovej činnosti,

b) kvalita a rozsah osvojených pohybových zručností a schopností, schopnosť vykonávať motorické činnosti na požadovanej úrovni, zvládnutie náležitých pohybov daného športu (športové majstrovstvo),

c) využitie získaných teoretických vedomostí a návykov v praktickej činnosti vybranej športovej špecializácie,

d) aktivita, samostatnosť, tvorivosť a iniciatíva v tréningovom procese,

e) kvalita športových výsledkov a účasť na súťažiach, výsledky dosiahnuté v testoch všeobecnej pohybovej výkonnosti a v špeciálnych testoch podľa jednotlivých druhov športu,

f) dodržiavanie predpisov o bezpečnosti a ochrane zdravia a starostlivosť o životné prostredie,

g) hospodárne využitie zapožičaného športového materiálu a športovej výstroje, prekonávanie prekážok súvisiacich so športovým tréningom.

Výsledné hodnotenie je vyjadrené známkou, ktorá je prevažne výsledkom hodnotenia všeobecnej pohybovej výkonnosti, špeciálnej výkonnosti vo zvolenom druhu športu a vzťahu k športovej príprave.

Ak žiak dlhodobo nemôže plniť podmienky športovej prípravy zo zdravotných dôvodov, je zo športovej školy vyradený.

## Zásady klasifikácie a hodnotenia žiakov v odborných predmetoch

### 9.2.1 Základy športovej prípravy

Žiak je skúšaný ústne a písomne.

**Hodnotenie ústnych odpovedí**

|  |  |  |
| --- | --- | --- |
| Týždenná hodinová dotácia | Minimálny počet ústnych odpovedí za polrok | Váha |
| 1 hodina | 1 | 1 |
| 2 hodiny a viac | 1 | 1 |
| 3 hodiny a viac | 1 | 1 |

Preverovanie vedomostí prebieha ústnou formou alebo prezentáciou projektu formou rozhovoru, diskusie, otázky na overenie komplexných vedomostí a zručností budú formulované v súlade s cieľovými požiadavkami predmetov. Hodnotenie sa vykoná podľa uvedenej percentuálnej stupnice. Pri preverovaní sa kladie dôraz na schopnosť používať správnu terminológiu, schopnosť vyjadriť sa k problémovým otázkam.

Pri ústnom skúšaní pred kolektívom triedy je žiak hodnotený a klasifikovaný okamžite.

**Hodnotenie písomných odpovedí**

|  |  |  |
| --- | --- | --- |
| Týždenná hodinová dotácia | Minimálny počet písomných odpovedí za polrok | Váha |
| 1 hodina | 1 | 1 |
| 2 hodiny | 2 | 1 |
| 3 hodiny a viac | 3 | 1 |

Hodnotenie písomných odpovedí prebieha bodovým systémom po prepočítaní podľa uvedenej percentuálnej stupnice, od ktorého sa odvíjajú stanovené známky.

Výsledok hodnotenia z písomnej previerky oznámi učiteľ žiakom najneskôr do 14 dní. Žiak má právo nahliadnuť do opravenej práce.

**Hodnotenie písomných odpovedí, testov a komisionálnych skúšok :**

|  |  |
| --- | --- |
| Percentuálny podiel | Známka |
| 100 – 90 % | 1 |
| 89 – 75 % | 2 |
| 74 – 50 % | 3 |
| 49 – 30% | 4 |
| 29 – 0 % | 5 |

Výsledná známka sa určí zo všetkých hodnotení v rámci ústneho a písomného hodnotenia.

Žiakovi, ktorý nesplnil kritériá klasifikácie, určí riaditeľ školy termín konania komisionálneho preskúšania z učiva za dané klasifikačné obdobie.

**Kritériá hodnotenia na komisionálnej skúške:**

Obsah všetkých typov komisionálnych skúšok sa viaže na súhrn prebratého učiva za dané obdobie podľa platných učebných osnov a vzdelávacích štandardov.

Hlavnými kritériami hodnotenia sú:

* kvalita a rozsah nadobudnutých teoretických vedomostí
* schopnosť aplikácie osvojených poznatkov, samostatnosť prejavu, logickosť, kreativita

Skúška prebieha:

* ústnou formou v riadenom rozhovore (dialógu) s komisiou v časovom limite max. 30 min., ktorej predchádza písomná príprava žiaka (max.20 minút), alebo
* kombináciou písomnej i ústnej formy. V písomnej časti uviesť max 5 otázok, body, percentuálnu úspešnosť a hodnotenie známkou, v ústnej časti uviesť min 2 otázky, body, percentuálnu úspešnosť a hodnotenie známkou a výsledná známka sa vypočíta podľa vzorca :  .

Hodnotenie prebieha bodovým systémom uvedeným vyššie.

# Vnútorný systém kontroly a hodnotenia zamestnancov školy

Vnútorný systém kontroly a hodnotenia pedagogických zamestnancov je založený na hodnotení výsledkov a kvality vykonávanej činnosti, náročnosti výkonu a miery osvojenia si profesijných kompetencií pedagogického zamestnanca.

Pri hodnotení sa využívajú nasledovné formy:

* hospitácie (úroveň motivácie žiakov k učeniu, úroveň rozvíjania kľúčových kompetencií,
* personálnych a sociálnych zručností žiakov, individuálny prístup a podobne)
* hodnotenie výsledkov žiakov (prospech, žiacke súťaže, testy, výsledky žiakov v externej časti maturitnej skúšky ) a sledovania pokroku žiakov v študijných výsledkoch ( porovnávacie testy)
* hodnotenia výsledkov v oblasti ďalšieho vzdelávania, tvorby učebných pomôcok,
  + mimoškolskej činnosti a pod.,
* dodržiavanie Pracovného poriadku školy, správnosť vedenia pedagogickej dokumentácie
* analýza pedagogickej tvorivosti
* pozitívne prezentovanie školy na verejnosti
* záverečný hodnotiaci rozhovor s vedúcim pedagogickým zamestnancom na konci
  + školského roku

**HODNOTENIE ŠKOLY**

Vlastné hodnotenie školy je zamerané na:

* Ciele, ktoré sme si stanovili, najmä v koncepčnom zámere rozvoja školy a v školskom vzdelávacom programe a ich reálnosť a stupeň dôležitosti
* Posúdenie ako spĺňame ciele, ktoré sú v štátnom vzdelávacom programe
* Oblasti, v ktorých dosahujeme dobré výsledky, oblasti, v ktorých dosahujeme slabšie výsledky, včítane návrhov a opatrení

Monitorujeme pravidelne:

* Podmienky na vzdelanie
* Spokojnosť s vedením školy a učiteľmi
* Prostredie – klímu školy
* Priebeh vzdelávania – vyučovací proces, metódy a formy vyučovania
* Úroveň podpory žiakov s mimoriadnym talentom
* Výsledky vzdelávania
* Riadenie školy
* Úroveň výsledkov práce školy

Základnými faktormi hodnotenia výsledkov školy sú:

* Kvalita výsledkov
* Spokojnosť žiakov, rodičov, učiteľov
* Hodnotenie zo strany zriaďovateľa
* Výsledky inšpekcií vykonaných ŠIC
* Hodnotenie športovými zväzmi a Slovenským olympijským výborom
* Dosiahnuté športové výsledky na domácich a medzinárodných súťažiach
* Dosiahnuté výsledky v  predmetových olympiádach, súťažiach
* Uplatnenie absolventov na VŠ a v praxi

Nástroje na zisťovanie úrovne stavu školy sú:

* Dotazníky pre žiakov a rodičov
* Analýza prijatých žiakov na vysokú školu
* Dotazníky pre absolventov školy
* Analýza úspešnosti žiakov na súťažiach, olympiádach
* SWOT analýza
* Hodnotenie nezávislou agentúrou INEKO

## Požiadavky na kontinuálne vzdelávanie pedagogických a ostatných zamestnancov

Ďalšie vzdelávanie je právom i povinnosťou každého pedagogického zamestnanca školy. Vzdelávanie pedagogických zamestnancov upravuje zákon 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov v §40- §64.

Profesijný rozvoj je proces prehlbovania a zdokonaľovania profesijných kompetencií. Uskutočňuje sa podľa profesijných štandardov a v súlade so súčasným vedeckým poznaním, odbornými a spoločenskými požiadavkami na výkon pracovnej činnosti. Riadi sa podľa plánu profesijného rozvoja, ktorý vydáva riaditeľ spravidla na 4 roky. Na jeho základe vydáva riaditeľ ročný plán vzdelávania pedagogických zamestnancov. Ročný plán vzdelávania možno počas jeho platnosti dopĺňať a meniť v súlade s aktuálnymi potrebami a možnosťami školy.

Vedenie školy zabezpečuje ďalšie vzdelávanie pedagogických zamestnancov:

* začínajúci pedagogický zamestnanec má prideleného uvádzajúceho učiteľa, ktorí mu je nápomocný v jeho práci počas celého školského roka, resp. dlhšie, ak je potrebné. Uvádzanie sa končí výstupovou hodinou a pohovorom s členmi komisie, ktorú menuje riaditeľ školy.
* podporovanie pedagogických zamestnancov v oblasti sebavzdelávania a zdokonaľovanie ich profesijnej spôsobilosti zriadením čitárne v priestoroch školskej knižnice vybavenou PC s pripojením na internet a rozšírením ponuky odborných časopisov
* príprava pedagogických zamestnancov na výkon funkcie triedneho učiteľa a predsedu predmetovej komisie.
* príprava pedagogických zamestnancov pre tvorbu školských vzdelávacích programov a správne vedenie potrebnej pedagogickej dokumentácie
* pravidelné školenia pedagogických zamestnancov o ovládaní modernej didaktickej techniky (videotechnika, dataprojektor, výpočtová technika )
* organizovanie otvorených hodín pedagógmi s dlhšou praxou s cieľom odovzdávať skúsenosti mladším pedagógom a rozvíjať formou následnej diskusie pozitívne prvky komunikácie
* príprava pedagogických zamestnancov na získanie prvej a druhej kvalifikačnej skúšky
* spoluprácou s metodicko – pedagogickým centrom, ŠPÚ a MŠ zabezpečiť pedagogickým zamestnancom najnovšie poznatky z oblasti didaktiky a metodiky vyučovania

# Podmienky pre vzdelávanie žiakov so špeciálnymi výchovno-vzdelávacími potrebami

Škola vytvára podmienky pre prijatie a vzdelávanie žiakov so špeciálnymi výchovno-vzdelávacími potrebami. Zameriavame sa na žiakov:

1. so zdravotným znevýhodnením
2. zo sociálne znevýhodneného prostredia
3. so športovým a intelektovým nadaním

**Žiaci so zdravotným znevýhodnením**:

* pre študijné zameranie športové gymnázium otvorenosť neplatí, čo však nevylučuje otvorenosť prijatia pri niektorých zdravotných znevýhodneniach (žiak s vývinovými poruchami , žiak s poruchou správania)
* škola realizovala niekoľko bezbariérových prístupov, súčasťou je regeneračné centrum plne k dispozícii žiakom. Z dôvodu špecifickosti školy sa k nám žiaci so zdravotným znevýhodnením hlásia ojedinele.
* súčasťou školy je školská psychologička a spolu s výchovnou poradkyňou spolupracujú so školským zariadením výchovného poradenstva a prevencie
* odborné personálne zabezpečenie - servis školského špeciálneho pedagóga
* spolupráca s rodičmi a ďalšími subjektmi podľa potreby
* individuálny výchovno-vzdelávací program zabezpečuje výchovný poradca spolu s triednymi učiteľmi v úzkej spolupráci so špecialistami, ktorí sa deťom venujú mimo školy
* špecifiká hodnotenia vzdelávacích výsledkov žiakov sú určené metodickým pokynom.
* Žiaci individuálne integrovaní majú možnosť pracovať podľa individuálneho výchovno-vzdelávacieho programu. Pri tvorbe plánov pre nich spolupracujú triedni učitelia so  špeciálnym pedagógom, resp. so školským psychológom a zohľadňujú sa potreby žiakov diferencovaním zadávaných úloh a činností. Osvedčila so úzka spolupráca s rodičmi.

**Žiaci zo sociálne znevýhodneného prostredia** majú nárok na štipendium v súlade s vyhláškou MŠ SR č.311/ 2004 o poskytovaní štipendií žiakom SŠ,

* ak je rodina v hmotnej núdzi
* na základe životného minima

**Žiaci s nadaním:**

* škola je zameraná na rozvíjanie športového a intelektového nadania
* škola zabezpečuje odborné vyučovanie vo všetkých športoch, zabezpečuje športoviská pre tréningový proces. Vyučovanie je upravené tak, aby sa tréningové proces mohol realizovať dvojfázovo. Celý výchovno – vzdelávací program sa prispôsobuje tak, aby mali žiaci priestor ako na rozvoj športového nadania, tak i na štúdium.
* výchovná poradkyňa spolupracuje so školským zariadením výchovného poradenstva a prevencie, triedne učiteľky spolupracujú so školskou psychologičkou, ktorá sleduje zaťaženosť žiakov
* môžu študovať formou individuálneho učebného plánu, pedagógovia zohľadňujú neprítomnosť zo športových dôvodov a volia individuálny prístup aj v hodnotení žiakov

# Záver

Vyslovujeme presvedčenie, že zodpovedným prístupom k plneniu si povinností samotnými žiakmi, pedagógmi, trénermi ale aj rodičmi pripravíme absolventov našej školy pre úspešné štúdium na vysokých školách a následne ich uplatnenie v praxi.

Nitra, september 2019 Mgr.Jaroslav Maček

riaditeľ školy

**Prílohy:**

**Zoznam učebných predmetov, ku ktorým boli vypracované učebné osnovy:**

Základy športovej prípravy 1. - 4. ročník

Konverzácia v anglickom jazyku 3. a 4. ročník

Podnikanie 3. ročník

**Voliteľné predmety v maturitnom ročníku (semináre) :**

Spoločenskovedný seminár 4. ročník

Matematika 4. ročník

Biológia 4. ročník

Fyzika 4. ročník

Chémia 4. ročník

Dejepis 4. ročník

Literárny seminár 4. ročník

Geografia 4. ročník

Ekonomika 4. ročník